Melihhovo
Melihhovo on küla Venemaal Moskva oblasti Tšehhovi rajooni Barantsevo külanõukogus. Küla asub merepinnast 184 meetri kõrgusel, rajoonikeskusest Tšehhovist 16 kilomeetrit kagus. Külas asub Melihhovo mõis, kus elas Anton Tšehhov. Tänapäeval asub sealses häärberis Tšehhovi majamuuseum. Sealne Kristuse Sünni kirik ehitati aastal 1756 ja põles maha aastal 1995. Kirik taastati aastal 1999; selsamal aastal valmis vana kiriku kõrval asuv uus, talvel kasutamiseks mõeldud kirik.